સોમનાથ ખાતે કારોબારીને સંબોધતા મુખ્યપ્રધાને ચૂંટણીને મકરસંક્રાતિ સાથે સરખાવતા કહ્યું કે, જેમ ઉત્તરાયણમાં પતંગરસિયાઓ ફીરકી, માંજો, કીન્યા બાંધવા સહિતની તમામ પૂર્વ તૈયારીઓ કરીને બેસે પરંતુ ઉત્તરાયણના દિવસે પવન જ ન હોય તો નિરાશ થઈને બેસી જવું પડે તેવી સ્થિતિ થાય પરંતુ, કેન્દ્રમાં નરેન્દ્રભાઈ મોદીના ત્રણ વર્ષના શાસનમાં ગરીબ, ખેડૂત, યુવા અને મહિલા સહિતના તમામ વર્ગ-પ્રજાહિતના એટલા બધા કાર્યો કર્યા છે કે, દેશમાં ભાજપ શાસન પ્રત્યે વિશ્વાસ અને ભરોસાનું વાતાવરણ ઊભું થયું છે, રાજ્ય-દેશમાં ભાજપ પ્રત્યે પ્રવર્તી રહેલાં હકારાત્મક વાતાવરણમાં 150ના લક્ષ્યાંક પાર પાડવામાં સહેજ પણ બાંધછોડ ચલાવી લેવાય નહીં એમ જણાવતા તેમણે સંગઠન અને સરકારને સિક્કાની બે બાજુ ગણાવી હતી.